stanford-oval/wikipedia huggingface dataset:
איש על הירח
הערות שוליים

↑  The Golden Globe winners, EW.com (באנגלית)
1 2  THE GOLDEN GLOBE WINNERS, SFGate, ‏2000-01-24
↑  Andy Kaufman's Elvis Presley Impression on Johnny Carson's Tonight Show, 1977
↑  Taxi : Guess Who's Coming for Brefnish? (1980) - James Burrows | Synopsis, Characteristics, Moods, Themes and Related, AllMovie (באנגלית)
↑  Andy Kaufman Reads The Great Gatsby
↑  Episode 389 - Sam Simon, WTF with Marc Maron Podcast (באנגלית)
↑  Hollywood com Staff, COMMENTARY: 'Man on the Moon' Misses Kaufman, Hollywood.com, ‏2001-08-16 (באנגלית)
↑  The Real Man on the Moon Speaks, andykaufman.jvlnet.com (ארכיון)
↑  Jim Carrey and Milos Forman talk about Man on the Moon
↑  Jim & Andy: The Great Beyond - Featuring a Very Special, Contractually Obligated Mention of Tony Clifton | Netflix Official Site, www.netflix.com (באנגלית)
↑  Man on the Moon (1999) (באנגלית), נבדק ב-2020-04-01
↑  Roger Ebert, Man on the Moon movie review & film summary (1999) | Roger Ebert, www.rogerebert.com (באנגלית)
| --- | --- |
בקרת זהויות :  BnF: cb17871399x (data)  LCCN: n99258489  VIAF: 185615313   WorldCat (עם VIAF): 185615313
דובי זכאי

| --- | --- |

 לידה:  20 באוגוסט 1948 (בן 76) חיפה, ישראל 
 מדינה:  ישראל ישראל
 מעסיק:  הארץ, ידיעות אחרונות 
 קישורים חיצוניים
 פייסבוק:  dubi.zakai
 www.ma-come.com
 
דובי זכאי (נולד ב-20 באוגוסט 1948, בחיפה) הוא עיתונאי, עורך גרפי, מאייר וצלם ישראלי.
קריירה

החל את דרכו העיתונאית בשבועון "הארץ שלנו" כמאייר וכעורך גרפי. אחר כך עבר לעיתון "הארץ" כגרפיקאי ומאייר ב"מוסף הארץ" ואחר כגרפיקאי וכמעצב של מוספים מיוחדים ושבועון "הארץ".
עבר ל"ידיעות אחרונות", כעורך גרפי, מאייר וכותב. ב"ידיעות אחרונות" עבד במשך 22 שנה, במהלכן כתב טורים אישיים: בין השאר "שבת עם הילדה", מסלולי טיול במדור "מקום", וכן כתבות על תיירות בישראל ומחוצה לה.
לאחר מכן עבר לעבוד עבור מערכת "מעריב", שם במשך כעשר שנים עסק בכתיבת מסלולי טיול וכתבות תיירות. מדורים שלו הופיעו כשלוש פעמים בשבוע.
זכאי מפעיל וכותב באתר ma-come.com. כתבות פרי עטו התפרסמו באתרים ynet, טיולי, ו-nrg. בנוסף כותב כעיתונאי רכב באתר TheCar.co.il.
מספריו

31 דרכים להעיר אותי (1996) - הוצאת ידיעות אחרונות.
לאבא יש קרחת, יחד עם הסופר צחי שן (1999) - הוצאת ידיעות אחרונות.
מקום טיולים למקומות מיוחדים (2000) - הוצאת ידיעות אחרונות.
מקום לשניים, טיול למקומות רומנטיים (2004) - הוצאת ידיעות אחרונות.
שבת עם הילדה (2004) - הוצאת ידיעות אחרונות.
נגיעת מקום (2009) - הוצאת ספרית מעריב.
נגיעת מקום 2 (2010) - הוצאת ספרית מעריב.
טיול ראשוני (2014) - הוצאת עיריית ראשון לציון.
אי האפשר (2022) - הוצאה עצמית.
כמו כן אייר ספרים של סופרים אחרים: סמדר שיר, דודו דותן, אשרת ברקאי גואטה ועוד.
תערוכות איורים

ואף על פי חן (1990) - תערוכה איורים בנושא אף (אפים) - בית סוקלוב תל אביב.
צויר בעיתון (1992) - תערוכת איורים שהתפרסמו בעיתונות - בית סוקלוב תל אביב.
תערוכה קבוצתית (2002) - אגודת הקריקטוריסטים.
70x70 (שנת 2018) - תערוכות ציורים ואיורים - גלריה קיבוץ משמר העמק, עמק יזרעאל.
מחוזות לסוטו

מבחינה אדמיניסטרטיבית לסוטו מחולקת ל-10 מחוזות (District). כול מחוז מחולק לנפות.
| # | שם | בירה | שם בשפת המקור | אוכלוסייה  (2023) | שטח, קמ"ר |
| --- | --- | --- | --- | --- | --- |
| 1 | בוטה-בוטה | בוטה-בוטה | Butha-Buthe ‏ | 124,100 | 1,767 |
| 2 | בראה | טיאטיאננג | Berea ‏ | 271,700 | 2,222 |
| 3 | לריבה | לוצה | Leribe‏ | 371,100 | 2,828 |
| 4 | מוקוטלונג | מוקוטלונג | Mokhotlong‏ | 102,3002 | 4,075 |
| 5 | מפטנג | מפטנג | Mafeteng‏ | 166,400 | 2,119 |
| 6 | מסרו | מסרו | Maseru‏ | 586,000 | 4,279 |
| 7 | טבה-צקה | טבה-צקה | Thaba-Tseka‏ | 139,200 | 4,270 |
| 8 | מוחלס חואק | מוחלס חואק | Mohale's Hoek‏ | 156,200 | 3,530 |
| 9 | קאצ'ה'ס נק | קאצ'ה'ס נק | Qacha's Nek‏ | 78,100 | 2,349 |
| 10 | קוטינג | קוטינג | Quthing ‏ | 108,400 | 2,916 |
ארמין וגנר

| --- | --- |

 לידה:  16 באוקטובר 1886 אלברפלד, הקיסרות הגרמנית 
 פטירה:  17 במאי 1978 (בגיל 91) רומא, איטליה 
 מדינה:  גרמניה 
 מקצוע:  צלם, רופא, לוחם מחתרת, סופר, מחבר 
 בן או בת זוג:  לולה לנדאו (9 בנובמבר 1920–מאי 1939)  Irene Kowaliska (1945–1978)   Irene Kowaliska 
 צאצאים:  Michele Wegner 
 מידע חסיד אומות העולם
 פרסים והוקרה:  חסיד אומות העולם (23 במאי 1967)  צלב המפקד של מסדר המצוינות של הרפובליקה הפדרלית של גרמניה 
 קישורים חיצוניים
 יד ושם:  ארמין וגנר
 
ארמין וֵגְנֶר (Armin Theophil Wegner;‏ 16 באוקטובר 1886 – 17 במאי 1978) היה סופר וחסיד אומות העולם מגרמניה.
ארמין וגנר היה חייל גרמני במלחמת העולם הראשונה, סופר פורה ופעיל זכויות אדם. במהלך מלחמת העולם הראשונה הוצב באימפריה העות'מאנית, היה עד לרצח העם הארמני ותיעד את מראות הגירוש של הארמנים. לאחר המלחמה השמיע וגנר את קולו, תוך סיכון חייו, נגד האנטישמיות הנאצית. בשנת 1933 חיבר פניה אישית לאדולף היטלר בשם יהודי גרמניה. במכתבו טען שרדיפת יהודי גרמניה תשפיע לא רק עליהם אלא על גורלה של גרמניה כולה והזהיר מפני הגורל הצפוי לגרמניה אם תרדוף את היהודים. הוא ציין שאת מכתבו הוא כותב כגרמני גאה, בעל שורשים במשפחה פרוסית המתייחשת על הצלבנים. הוא נרדף על ידי הנאצים ובשל מאמציו למען היהודים הוכר על ידי יד ושם כחסיד אומות העולם.
חינוך

וגנר נולד בעיירה אלברפלד שבחבל הריין בגרמניה. הוא חונך בשטרייגאו (אנ') (כיום בפולין) והמשיך את לימודיו בציריך, ברסלאו וברלין. לאחר שסיים את לימודיו לתואר דוקטור במשפטים החל לטייל בצפון אפריקה, חצי האי ערב ואירופה. הוא ביקש להיות סופר מסעות, והצטרף לצבא הקיסרות הגרמנית לשם כך.
במלחמת העולם הראשונה

וגנר התגייס לצבא הגרמני כאיש צוות רפואי בחורף 1914–1915. הוא זכה לעיטור צלב הברזל בזכות סיוע לפצוע תחת אש. הוא קודם לדרגת סגן משנה בחיל הרפואה הגרמני. הוא השתייך ליחידה שצוותה לארמייה השישית בצבא האימפריה העות'מאנית, ארמייה שהוצבה לאורך מסילת הברזל הבגדדית בסוריה ובמסופוטמיה. בתפקידו זה היה וגנר עד לצעדות בהן נספו ארמנים בעיצומו של רצח העם הארמני.
הפקודות שקיבל וגנר נועדו לטשטש ולמנוע דיווחים על הרציחות, כיוון שהקיסרות הגרמנית והאימפריה העות'מאנית היו בעלות ברית. וגנר התעלם מהפקודות, אסף מידע על הרציחות, אסף מסמכים ומכתבים וצילם מאות תצלומים במחנה הפליטים הארמני שבעיר דיר א-זור. תצלומים אלה היוו מאוחר יותר עדות להיקפן של הזוועות שחוו הארמנים שחיו בשטחי האימפריה העות'מאנית. לבקשתו של הפיקוד העות'מאני, נעצר וגנר על ידי גרמנים והושב לגרמניה. חלק מתמונותיו הוחרמו והושמדו, אך הוא הצליח להבריח בחגורתו נגטיבים רבים של תצלומים המתעדים את רדיפות הארמנים.
וגנר מחה במכתב גלוי על הזוועות שביצעה הממשלה העות'מאנית והציע הקמתה של מדינה ארמנית עצמאית. מכתבו פורסם בברלינר טאגבלאט והוגש לנשיא ארצות הברית וודרו וילסון בוועידת השלום בפריז ב-1919. באותה שנה פורסם בספר בשם "הדרך שאין ממנה חזרה" (Der Weg ohne Heimkehr) קובץ ממכתביו מתקופת שהותו במזרח התיכון, בהם תיאר את סבלם של הארמנים.
בתקופת רפובליקת ויימר

וגנר נישא ללולה לנדאו, הפך לפעיל פציפיסטי והיה חבר בארגון פציפיסטי. הוא התיידד עם ולטר רתנאו, וכן עם עיתונאים. הוא העיד במשפטו של סוגומון טהליריאן שהתנקש בחייו של מנהיג עות'מאני וחיבר את ההקדמה לספר שבו פורסמו מסמכי המשפט, "רצח העם הארמני - עשיית צדק: משפטו של טהריליאן" (Justicier du génocide armènien: le procès de Tehlirian). וגנר הצהיר שרצח העם הארמני היה פשע שביצעה ממשלת האימפריה העות'מאנית, ושהעם הטורקי "מעולם לא היה מכתים את עצמו בפשע כזה." וגנר ציין שראה מספר מקרים של אי ציות אזרחי במהלך רצח העם הארמני, בהם סירבו פקידים עותמ'אניים לבצע פקודות השמדה.
בשנת 1922 פרסם וגנר את הספר "הצריחה מאררט" (Der Schrei von Ararat), ובו תביעה לשמירה על זכויותיהם של שרידי רצח העם הארמני. הוא ביקר עם אשתו בברית המועצות ובין היתר ביקר ברפובליקה הסובייטית הסוציאליסטית הארמנית. על סמך רשמיו מביקור זה חיבר את הספר "חמש אצבעות מעליך" (Fünf Finger über Dir) ובו ביקורת על שיטת המשטר הסטליניסטית. בעקבות הצלחת הספר הגיע וגנר לשיא פרסומו כסופר כחלק מזרם האקספרסיוניזם הגרמני.
בתקופת השלטון הנאצי

בשנת 1933 גינה וגנר את רדיפת היהודים בגרמניה במכתב גלוי לאדולף היטלר. זמן קצר לאחר חיבור המכתב ופרסומו נחקר וגנר על ידי הגסטפו, נכלא ועונה. לאחר מכן נעצר ונכלא במחנות הריכוז אורניינבורג, ברגרמור (גר'), ליכטנבורג ואחרים. עם שחרורו נמלט לרומא ושהה שם בזהות בדויה. בשנת 1939 התגרש מאשתו.
מורשת

בשנת 1956 הוענק לווגנר אות מסדר הכבוד של הרפובליקה הפדרלית של גרמניה. עיר מגוריו וופרטל העניקה לו פרס בשנת 1962. בשנת 1967 הוכר וגנר כחסיד אומות העולם על ידי יד ושם. בשנת 1968 הוזמן וגנר לארמניה על ידי הקתוליקוס של ארמניה וקיבל אות כבוד. שמו וקורותיו בארמניה מונצחים במוזיאון בירוואן המוקדש לרצח העם הארמני.
לזכרו של וגנר הוצב שלט במקום מגוריו, רובע שרלוטנבורג-וילמרסדורף בברלין.
הערות שוליים

↑  alakian, Peter (2003). The Burning Tigris: The Armenian Genocide and America's Response. New York: HarperCollins, pp. 258–259
↑  מכתב להיטלר (בגרמנית)
| --- | --- |
בקרת זהויות :  NLI: 987007269867505171  PLWABN: 9810679116505606  BIBSYS: 1535375969077  BNC: 000505502  BnF: cb12771684v (data)  CiNii: DA0827567X  GND: 11862993X  ICCU: CFIV156790  ISNI: 0000 0003 6849 4230  LCCN: n82153984  NDL: 00550754  NKC: jx20060315013  NLK: KAC200805152  NTA: 070163812  PIC: 384991  RERO: 02-A003962876  SNAC: w6s184wn  SUDOC: 158197771  VIAF: 27192623   WorldCat (עם VIAF): 27192623 
ארמין וגנר
שלט לזכרו של וגנר במוזיאון לרצח העם הארמני
העץ שניטע ביד ושם לכבוד חסיד אומות העולם ארמין וגנר
ראש זאב

ראש זאב (בלטינית: Caput lupinum או caput gerat lupinum, "שיהיה ראש זאב") הם מונחים שהיו בשימוש במערכת המשפט האנגלית והנגזרות שלה. המונחים שימשו באנגליה של ימי הביניים כדי לציין אדם שהוכרז על ידי הרשויות כפושע מסוכן, שניתן להרוג אותו ללא עונש.
משמעות

המונח הלטיני caput lupinum משמעותו המילולית היא "ראש זאב" ומתייחס לאדם הנחשב לעבריין נמלט, כמו, למשל, בביטוי caput gerat lupinum ("שיהיה ראש זאב" / "שיהיה ראשו ראש זאב"). מילון החוק של בלאק מגדיר זאת כ"עבריין נמלט שנחשב לנעדר – זאב בודד – פתוח להתקפה על ידי כל אחד" .
שימוש

"ראש זאב" או "יהיה ראש זאב" היו בשימוש במערכת המשפט האנגלית. המונחים שימשו באנגליה של ימי הביניים כדי לציין אדם שהוכרז על ידי הרשויות כפושע מסוכן שזכויותיו נשללו, שניתן לפגוע בו או להרוג אותו באופן חוקי ללא עונש על ידי כל אזרח.
המונח ראש זאב תועד לראשונה בטקסט חוקי אדוארד המודה כחוק המיוחס לשליט מהמאה ה-11 אדוארד המודה. חוק זה קבע שאדם שמסרב לענות לזימון מצד הצדק המלכותי למשפט פלילי ייגזר עליו "ראש זאב" .
במאה ה-13 כתב על החוק, הנרי דה ברקטון, בספרו "החוקים והמנהגים של אנגליה" שהנמלטים "נושאים ראש זאב". ברקטון הוסיף הסבר למשפט וכתב שזה אומר שהנמלטים יכולים להיהרג ללא חקירה משפטית .
ספר הלימוד המשפטי האנגלי מהמאה ה-14 "מראת השופטים" קבע שכל נאשם שסירב שלוש פעמים להגיע לבתי המשפט המחוזיים, יוכרז כ"ראש זאב". עוד נכתב "ראש זאב! ייקרא נגדו, כי הזאב היא חיה שנואה על כל האנשים; ומאותו זמן ואילך זה חוקי לכל אחד להורגו כמו זאב".
הערות שוליים

↑  Garner, Bryan A. (2004). Black's Law Dictionary (באנגלית) (8th ed.). Thomson/West. p. 225. ISBN 978-0-314-15199-5.
↑  Southern Portland Cement v Cooper (Rodney John) (An Infant by his next friend Peter Alphonsus Cooper) Privy Council (Australia), 19 November 1973
1 2  Menuge, Noël James (2001). Medieval English Wardship in Romance and Law. Cambridge, UK: Boydell & Brewer. p. 72. ISBN 9780859916325.
↑  O'Brien, Bruce R. (2015). God's Peace and King's Peace : the Laws of Edward the Confessor. Philadelphia: University of Pennsylvania Press. p. 165. ISBN 9780812234619.
↑  Jones, Timothy Scott (2016). Outlawry in Medieval Literature. New York: Palgrave Macmillan. p. 63. ISBN 9781349536832.
שלום (מילה)

ערך זה עוסק במילה בעברית. אם התכוונתם למשמעות אחרת, ראו .
המילה שלום בעברית
שָלוֹם היא מילה בשפה העברית שמשמעותה הרמוניה, שגשוג, פיוס, רווחה ושלווה. המילה משמשת כברכה נימוסית בתחילת מפגש עם אדם, וכן בפגישה מקרית או רגעית, נהוגה אמירת שלום הדדית כברכה נימוסית המופנית הן לרבים והן ליחיד.
אטימולוגיה

מקור המילה היא מהשפות השמיות אשר היו נפוצות במסופוטמיה: šalꜥm (שלעם), שמשמעותו שלם – שלא ניזוק. šalāmu באכדית, שְׁלָמָא בארמית, sälam ו-ሰላም בתיגרינית, ו-سَلَام (סַלָאם) בערבית.
בתרגומים שונים של התנ"ך, שלום עשוי להיות מתורגם ל-shalom באנגלית, paz בספרדית ובפורטוגזית, paix בצרפתית, pace באיטלקית, או pax בלטינית.
משמעות תנ"כית

בתנ"ך קיימות מספר משמעויות שונות למילה שלום. המילה משמשת בין השאר לציון מצב של "שלום", שהוא ידידות ושיתוף פעולה בין מדינות ובין בני אדם (ספר יהושע, פרק ט', פסוק ט"ו, ספר ירמיהו, פרק ו', פסוק י"ד). וכן כמילה המציינת שקט, שלווה ומנוחה (ספר במדבר, פרק ו', פסוק כ"ו), או כמילה הנאמרת בתור שאלת התעניינות במצבם של אחרים (ספר בראשית, פרק כ"ו, פסוק ו', ספר מלכים ב', פרק ט', פסוק י"ט).
שלום כברכה נימוסית

כיום, נהוג לומר "שלום" בתחילת מפגש עם אדם, וכן בפגישה מקרית או רגעית, נהוגה אמירת שלום הדדית כברכה נימוסית המופנית הן לרבים והן ליחיד. מקור המנהג הוא בתלמוד הבבלי ”אמר רבי יהושע בן לוי שלשה דברים עשו בית דין של מטה והסכימו בית דין של מעלה על ידם... ושאילת שלום בשם שכתוב (מגילת רות, פרק ב', פסוק ד') והנה בועז בא מבית לחם ויאמר לקוצרים ה' עמכם ויאמרו לו יברכך ה'”.
כמו כן, נאמר בתלמוד: ”אמר רבי חלבו אמר רב הונא כל שיודע בחברו שהוא רגיל ליתן לו שלום, יקדים לו שלום, שנאמר (ספר תהלים, פרק ל"ד, פסוק ט"ו) בקש שלום ורדפהו”.
ביטויים נוספים

מה שלוֹמךָ? – שאלה נימוסית שפירושה הבעת התעניינות במצבו של הנשאל, התשובה לשאלה זו היא שלומי טוב.
שבת שלום (ביידיש: גוט שבּת (מבטאים: שאַבּעס\shabes) – איחול הנאמר בשבת עצמה, וביום שישי לפני כניסת השבת. יש המשתמשים בו גם כברכת פרידה בסוף יום חמישי.
שלום עליכם – ברכה יהודית עברית מסורתית בעת מפגש בין אנשים, שפירושה: יהי שלום עליכם. התשובה לברכה זו היא עליכם שלום. הברכה מופנית הן לרבים והן ליחיד.
עליו השלום (ע"ה) – ביטוי יהודי המשמש לאזכור אדם שנפטר.
שימושים נוספים > שם אלוהים

ביהדות, אחד משמותיו של אלוהים המופיעים בחז"ל הוא 'שלום'. לפי דברי התלמוד בשם זה יש קדושה ואסור לאמרו בבית מרחץ. הרמ"א כתב שיש נזהרים לא לכתוב שלום באיגרת כדי שלא יבוא לידי בזיון.
שימושים נוספים > שם אדם

השם שלום נפוץ בעיקר במדינת ישראל ובקרב יהודי התפוצות הן בתור שם פרטי והן בתור שם משפחה. השם נפוץ בעיקר בקרב בנים אך קיימות גם נשים הנושאות שם זה, כדוגמת שלום הארלו.
שימושים נוספים > שמות בתי כנסת

השם שלום נפוץ גם כשמות של מבנים, בעיקר בקרב קהילות יהודיות ברחבי העולם בתור שם בית כנסת, כדוגמת בית הכנסת נווה שלום ובית הכנסת בית שלום.
שימושים נוספים > שמות מקומות

בישראל, נקראו מספר מקומות בשם שלום, רובם על שמות אנשים בשם זה כדוגמת כפר נווה שלום, שכונת קריית שלום, אזור חבל שלום וקיבוץ כרם שלום.
הערות שוליים

↑  תלמוד בבלי, מסכת מכות, דף כ"ג, עמוד ב'
↑  תלמוד בבלי, מסכת ברכות, דף ו', עמוד ב'
↑  תלמוד בבלי, מסכת שבת, דף י', עמוד ב'
↑  שולחן ערוך, יורה דעה, סימן רע"ו, סעיף י"ג
המילה שלום בעברית ו-سَلَام בערבית יחד עם דגלי ישראל ופלסטין שזורים זה בזה בתור כרזה הקוראת לשלום
שני אנשים מברכים זה את זה לשלום
המילה שלום על חלון ויטראז' בבית כנסת יהודי
מחוזות מאוריטניה

מבחינה אדמיניסטרטיבית מאוריטניה מחולקת ל-15 מחוזות (Region) ומחוז הבירה. בשנת 2014 מחוז נואקשוט פוצל ל-3 מחוזות. כול מחוז מחולק לנפות.
מפת מחוזות מאוריטניה
| 0 | 1 | 2 | 3 | 4 | 5 |
| --- | --- | --- | --- | --- | --- |
| סמל | שם | בירה | שם בשפת המקור | אוכלוסייה  נכון לשנת 2023 | שטח, קמ"ר |
| 1 | מחוז אדרר | אתר | ولاية آدرار | 71,623 | 235,300 |
| 2 | מחוז אסבה | קיפה | ولاية العصابة | 391,310 | 36,600 |
| 3 | מחוז ברקנה | אלג | ولاية البراكنة | 312,277 | 37,100 |
| 4 | מחוז דקלט נואדיבו | נואדיבו | ولاية داخلت نواذيبو | 184,459 | 23,090 |
| 5 | מחוז גורגול | קאדי | ولاية كركول | 442,490 | 13,600 |
| 6 | מחוז גוידמקה | סליבאבו | ولاية كيدي ماغة | 363,075 | 10,300 |
| 7 | מחוז חוד אך שארגוי | נמה | ولاية الحوض الشرقي | 625,643 | 182,700 |
| 8 | מחוז חוד אך גארבי | איון אל אטרוס | ولاية الحوض الغربي | 403,091 | 53,400 |
| 9 | מחוז אינשירי | אקג'וג'ט | ولاية إينشيري | 29,484 | 46,800 |
| 10 | מחוז נואקשוט | נואקשוט | نواكشوط or انواكشوط | 1,446,761 | 700 |
| 10.1 | מחוז נואקשוט צפון | נואקשוט | نواكشوط الشمالية | 614,465 | 306 |
| 10.2 | מחוז נואקשוט מערב | נואקשוט | نواكشوط الغربية | 204,881 | 146 |
| 10.3 | מחוז נואקשוט דרום | נואקשוט | نواكشوط الجنوبية | 627,415 | 252 |
| 11 | מחוז טאגנט | טיג'יקג'ה | ولاية تكانت | 114,760 | 98,340 |
| 12 | מחוז טיריס זמור | זוארט | ولاية تيرس زمور | 79,129 | 252,900 |
| 13 | מחוז טרארזה | רוסו | ولاية الترارزة | 323,903 | 67,800 |
ג'פרי ברומה

ג'פרי קווין ואן הומואט ברומה (בהולנדית: Jeffrey Kevin van Homoet Bruma; נולד ב-13 בנובמבר 1991 ברוטרדם שבהולנד) הוא כדורגלן הולנדי המשחק בעמדת הבלם.
קריירת מועדונים > צ'לסי

ברומה הצטרף אל מחלקת הנוער של צ'לסי מהפרמייר ליג ממחלקת הנוער של פיינורד תמורת 100,000 לירה שטרלינג כשהיה בן 15, וכבר בגיל 16 ערך הופעות בקבוצת המילואים של המועדון. בעונת 2007/2008 שיחק ברומה בכל משחקי קבוצת הנוער בגביע האנגלי לנוער, בו היא הגיעה עד לגמר, וכן ערך את מספר ההופעות הגבוה ביותר בליגת הנוער.
בחודש ספטמבר 2009 נרשם ברומה לסגל ליגת האלופות של צ'לסי וישב על הספסל במשחק נגד פורטו. ב-24 באוקטובר ערך ברומה את הופעת הבכורה שלו במועדון, כשהחליף את ריקארדו קרבאליו בדקה ה-67 בניצחון 0–5 על בלקברן רוברס במסגרת המחזור העשירי בליגה. ב-2 בדצמבר ערך ברומה את הופעת הבכורה שלו בגביע הפוטבול ליג, כשהחליף את ז'וליאנו בלטי במשחק רבע הגמר של הטורניר נגד בלקברן רוברס, בו הפסידה צ'לסי בדו-קרב בעיטות עונשין.
בעוד הוא משחק בסגל הקבוצה הבוגרת של צ'לסי, שיחק ברומה במקביל גם בסגל קבוצת הנוער, ואף הבקיע שער במשחק הראשון של גמר הגביע האנגלי לנוער נגד קבוצת הנוער של אסטון וילה בווילה פארק. צ'לסי ניצחה בתוצאה 2–3 בסיכום שני המשחקים וזכתה בתואר לראשונה מאז שנת 1961.
ב-1 בספטמבר 2010 חתם ברומה על חוזה חדש לארבע שנים במועדון. ב-23 בנובמבר ערך ברומה את הופעת הבכורה שלו בליגת האלופות, כששיחק 90 דקות בניצחון 1–2 על מ.ש.ק. ז'ילינה במסגרת שלב הבתים. ב-8 בדצמבר הוא ערך הופעה נוספת בשלב הבתים, כשהחליף את ג'ון טרי בדקה ה-72 בהפסד 0–1 לאולימפיק מרסיי.
קריירת מועדונים > ההשאלה ללסטר סיטי

ב-11 בפברואר 2011, לאחר ארבע הופעות ליגה בלבד במדי צ'לסי, הושאל ברומה יחד עם חברו לקבוצה פטריק ואן אנהולט ללסטר סיטי מהפוטבול ליג צ'מפיונשיפ למשך חצי עונה. למחרת ערך ברומה את הופעת הבכורה שלו במועדון, כשהחליף את סול במבה בדקה ה-84 בניצחון 0–2 על דרבי קאונטי במסגרת המחזור ה-31 בליגה. ברומה הצהיר כי מטרתו היא לקנות לעצמו מקום בסגל של צ'לסי בעזרת ההשאלה ללסטר סיטי, ואם לא יצליח בכך – הוא מעוניין בהשאלה נוספת. ב-2 באפריל, במשחק נגד מידלסברו שנגמר בתוצאה 3–3, סחט ברומה פנדל שנעצר לאחר מכן על ידי שוערה של מידלסברו. זמן קצר לאחר התקרית הורחק ברומה לראשונה בקריירה, לאחר שספג כרטיס צהוב שני בשל מחאה כנגד שופט המשחק. במשחקיו האחרונים עבור המועדון שיחק ברומה כקשר, וב-25 באפריל הבקיע צמד שערים בניצחון 2–4 על ווטפורד במסגרת המחזור ה-44 בליגה, שניהם ממרחק של 30 מטרים. בסך הכול ערך ברומה 11 הופעות ליגה במדי לסטר סיטי במהלך תקופת ההשאלה.
קריירת מועדונים > ההשאלה להמבורג

לקראת עונת 2011/2012 הושאל ברומה להמבורג מהבונדסליגה למשך עונה אחת, עם אפשרות להארכת ההשאלה בעונה נוספת. הוא קיבל את חולצה מספר 5. ב-13 באוגוסט 2011 ערך ברומה את הופעת הבכורה שלו במועדון, כששיחק 90 דקות בתיקו 2–2 נגד הרטה ברלין במסגרת המחזור השני בליגה. ב-23 בספטמבר הבקיע ברומה את שער הבכורה שלו במועדון, שער בדקה ה-51 בניצחון 1–2 על שטוטגרט במסגרת המחזור השביעי בליגה. בסך הכול ערך ברומה 22 הופעות ליגה והבקיע שני שערים בעונה זו.
לאחר עונת השאלה מוצלחת, הוארכה השאלתו של ברומה למועדון בעונה נוספת. הוא ערך 18 הופעות ליגה במועדון בעונת 2012/2013, בהן הבקיע שער אחד, וכן שלוש הופעות ליגה בהמבורג II, קבוצת המילואים של המועדון, בהן הבקיע שער נוסף. באפריל 2013 הודיעה המבורג כי החליטה שלא להחתים את ברומה כשחקן קבוע במועדון.
קריירת מועדונים > פ.ס.וו. איינדהובן

ב-26 ביוני 2013 חתם ברומה על חוזה בפ.ס.וו. איינדהובן מליגת העל ההולנדית. כחלק מהעסקה, נכלל סעיף רכישה בחזרה בחוזהו של ברומה. ב-30 ביולי ערך ברומה את הופעת הבכורה שלו במועדון, כששיחק 90 דקות בניצחון 0–2 על זולטה ורכם במסגרת המשחק הראשון בסיבוב ההעפלה השלישי לליגת האלופות לעונת 2013/2014. ב-3 באוגוסט ערך ברומה את הופעת הבכורה שלו בליגת העל ההולנדית, כששיחק 90 דקות בניצחון 2–3 על דן האג במסגרת המחזור הראשון. ב-2 בנובמבר הבקיע ברומה את שער הבכורה שלו במועדון, שער בדקה השלישית בתיקו 1–1 נגד זוולה במסגרת המחזור ה-12 בליגה. בעונתו הראשונה בפ.ס.וו. איינדהובן סיים המועדון במקום הרביעי בליגת העל ההולנדית, כשברומה עורך 31 הופעות ליגה ומבקיע ארבעה שערים. בשתי העונות הבאות, בהן זכה המועדון בשתי אליפויות וכן במגן יוהאן קרויף, ערך ברומה 63 הופעות ליגה והבקיע שלושה שערים.
קריירת מועדונים > וולפסבורג

ב-26 ביוני 2016 חתם ברומה על חוזה לחמש שנים בוולפסבורג מהבונדסליגה. ב-20 באוגוסט ערך ברומה את הופעת הבכורה שלו במועדון, כששיחק 90 דקות בניצחון 1–2 על פ.ס.וו פרנקפורט במסגרת הסיבוב הראשון של הגביע הגרמני. ב-27 באוגוסט ערך ברומה את הופעת הבכורה שלו בליגה במדי המועדון, כששיחק 90 דקות בניצחון 0–2 על אאוגסבורג במסגרת המחזור הראשון. ב-17 בדצמבר הבקיע ברומה את שער הבכורה שלו במועדון, שער בדקה ה-33 בניצחון 0–1 על איינטרכט פרנקפורט במסגרת המחזור ה-15 בליגה.
קריירת מועדונים > שאלקה 04 ומיינץ

ב-31 בינואר 2019 הושאל ברומה לשאלקה 04 עד לסוף העונה. ב-6 בפברואר ערך את הופעתו הבכורה בקבוצה בניצחון 1–4 על פורטונה דיסלדורף בגביע הגרמני. ברומה ערך 12 הופעות במדי הקבוצה בכל המסגרות. ב-29 בינואר 2020 הושאל למיינץ 05 עד לסוף העונה.
קריירת מועדונים > קסימפאשה

ב-3 באוגוסט 2021 חתם ברומה לשנתיים בקסימפאשה הטורקית. ב-14 באוגוסט ערך הופעת בכורה בתיקו 1–1 נגד האטיספור.
קריירה בין-לאומית

ברומה יצג את נבחרת הולנד בכל שכבות הגיל. עם נבחרת הולנד עד גיל 17 שיחק ברומה באליפות אירופה עד גיל 17 לשנת 2007. ב-4 בספטמבר 2009, כשהוא בן 17 בלבד, ערך ברומה את הופעת הבכורה שלו בנבחרת הולנד עד גיל 21, במשחק ההעפלה לאליפות אירופה עד גיל 21 לשנת 2011 נגד נבחרת פינלנד עד גיל 21, בו ניצחה נבחרתו בתוצאה 0–2.
ב-11 באוגוסט 2010 ערך ברומה את הופעת הבכורה שלו בנבחרת הולנד הבוגרת, יחד עם ג'רמיין לנס, סים דה יונג וריקי ואן וולפסווינקל, כששיחק במחצית הראשונה בתיקו 1–1 נגד נבחרת אוקראינה במשחק ידידות. ב-16 בנובמבר 2014 הבקיע ברומה את שער הבכורה שלו בנבחרת, שער בדקה ה-78 בניצחון 0–6 על נבחרת לטביה במסגרת מוקדמות יורו 2016.
חיים אישיים

ברומה נולד לאם סורינאמית ואב הולנדי. אחיו הגדול, מרסיאנו ברומה, ובן דודו, קייל אבסליו, כדורגלנים מקצוענים גם הם.
תארים

אליפות הולנד (2): 2014/2015, 2015/2016
מגן יוהאן קרויף (1): 2015
הערות שוליים

↑  FA Youth Cup Final: How the teams line up באתר דיילי מירור, 16 באפריל 2008 (באנגלית)
↑  Jeffrey Bruma באתר Football Prospects, ‏24 באוקטובר 2009 (באנגלית)
↑  Jeffrey Bruma באתר הרשמי של צ'לסי, 25 באוקטובר 2009 (באנגלית)
↑  Chelsea 1–0 Porto (Lineups) באתר הרשמי של אופ"א, 15 בספטמבר 2009 (באנגלית)
↑  Chelsea   5 - 0   Blackburn באתר BBC, ‏24 באוקטובר 2009 (באנגלית)
↑  Blackburn   3 - 3   Chelsea באתר BBC, ‏2 בדצמבר 2009 (באנגלית)
↑  FOUR-YEAR DEAL FOR BRUMA באתר הרשמי של צ'לסי, 1 בספטמבר 2010 (באנגלית)
↑  Bruma Joins Foxes On Loan באתר הרשמי של לסטר סיטי, 11 בפברואר 2011 (באנגלית)
↑  Chelsea's Jeffrey Bruma eager to impress at Leicester באתר BBC, ‏24 בפברואר 2011 (באנגלית)
↑  Middlesbrough vs Leicester City Match Report באתר הרשמי של לסטר סיטי, 2 באפריל 2011 (באנגלית)
↑  Leicester 4–2 Watford באתר BBC, ‏25 באפריל 2011 (באנגלית)
↑  Chelsea consider entering the race for Arsenal's Samir Nasri באתר הגרדיאן, 1 ביולי 2011 (באנגלית)
↑    Jason Burt, ‏Chelsea show Champions League heroes Jose Bosingwa and Salomon Kalou the Stamford Bridge exit, The Telegraph, 24 May 2012
↑  Jeffrey Bruma to return to Chelsea after two seasons on loan at Hamburg באתר סקיי ניוז, 26 באפריל 2013 (באנגלית)
1 2  'PSV en Chelsea rond over transfer Bruma' באתר Voetbalprimeur, ‏26 ביוני 2013 (בהולנדית)
↑  PSV vs. PEC Zwolle באתר Soccerway, ‏2 בנובמבר 2013 (באנגלית)
↑  Jeffrey Bruma joins Wolfsburg from PSV Eindhoven באתר ESPN, ‏26 ביוני 2016 (באנגלית)
↑  Bruma and Rekik: new Oranje center backs? באתר Dutch Soccer Site, ‏28 באוגוסט 2013 (באנגלית)
↑  Barnsley 1–0 Chelsea באתר הרשמי של צ'לסי, 8 במרץ 2008 (באנגלית)
ברומה מתחמם לקראת משחק ליגת האלופות של צ'לסי
ברומה במדי פ.ס.וו. איינדהובן, 2015
יחידה 555

| --- | --- |

סמל היחידה 
 "החשוב ביותר סמוי מן העין" (על פי ציטוט מהנסיך הקטן, פרק 21)
 פרטים
 כינוי:  עורבי השחקים
 מדינה:  ישראל ישראל
 שיוך:   חיל האוויר הישראלי
 סוג:  לוחמה אלקטרונית
 בסיס האם:   בסיס תל נוף
 אירועים ותאריכים
 תקופת הפעילות:  1969–הווה (כ־55 שנים)
 מלחמות:    מלחמת ההתשה   מלחמת יום הכיפורים   מלחמת לבנון הראשונה   מלחמת לבנון השנייה
 נתוני היחידה
 ציוד עיקרי:  מערכות ל"א שהוטסו על כלי טיס שונים. ראו רשימה להלן:
 כלי טיס:  ענק, דקוטה, ערבה, קרנף, צרעה, יסעור, אנפה, כטמ"מים
 פיקוד
 דרגת המפקד:    סגן-אלוף
יחידה 555 המכונה יחידת עורבי השחקים היא יחידת לוחמה אלקטרונית (ל"א) מוטסת בחיל האוויר הישראלי.
סמל כתף שנענד על סרבל הטיסה
שם היחידה וסיסמתה

שם הכינוי של היחידה הוא "עורבי השחקים". בעולם מקובל לכנות כוחות ל"א בשם הכינוי "עורבים" (Crows). בכינוי החלו לראשונה להשתמש כוחות בעלות הברית במלחמת העולם השנייה. המילה "שחקים" מבדילה בין כוחות הל"א האוויריים והקרקעיים.
סיסמת היחידה היא "החשוב ביותר סמוי מן העין" ונלקחה מהספר "הנסיך הקטן".
היסטוריה

היחידה הוקמה באוקטובר 1969 לאור התעבות מערך ההגנה האווירית (סוללות טילי קרקע-אוויר ומערכות מכ"ם) של צבא מצרים לאורך תעלת סואץ.
לאורך ההיסטוריה הפעילו כוחות הל"א של חיל האוויר הישראלי אמצעים רבים מכלי טיס ומאתרים קרקעיים. במלחמת יום הכיפורים אנשי היחידה טסו על מטוסי "דקוטה" שצוידו במערכות לחסימת תקשורת אויב.
מפקד היחידה בתקופת מלחמת לבנון הראשונה היה סא"ל רמי לוז.